Meer as duisend gevangenes ontruim ná brand by tronk | Maroela Media
Meer as duisend gevangenes ontruim ná brand by tronk
Meer as 1 000 gevangenes is ontruim nadat 'n brand uitgebreek en 'n groot gedeelte van die Glencoe-gevangenis in Dundee, KwaZulu-Natal, vernietig het.
Thulani Mdluli, woordvoerder van die KwaZulu-Natalse departement van korrektiewe dienste, het gesê net meer as 1 000 gevangenes is na veiligheid geskuif nadat die brand uitgebreek het. "Die 1 022 gevangenes wat in die tronk aangehou is, is sonder beserings ontruim."
Volgens Mdluli is minstens 70% van die gevangenis in die brand vernietig. Hy het gesê die gevangenis sal gesluit bly. Die gevangenes is intussen na ander tronke in die omgewing geskuif.
Mdluli het bevestig dat geen gevangenes tydens die brand ontsnap het nie. Maj. Thulani Zwane, woordvoerder van die polisie, het gesê 'n saak van brandstigting is aanhangig gemaak. Die oorsaak van die brand is nog nie bekend nie.
Twee in hof ná hulle glo non verkrag, vermoor
George Louca sterf in tronk
Sjoe, erg, baie erg. Dink net aan al die jacuzzi's, rekenaars, sonbeddens ens. wat in die slag gebly het. Dis seker die rokerslokaal wat aan die brand geraak het? Ek sou ook nie gevlug het maar eerder luukshede probeer red het . . . Net bly niemand het seergekry. Vertrou huisvesting elders het dieselfde sterstatus . . .
"groot gedeelte van die Glencoe-gevangenis in Dundee,"
Moet sê die berig is uiters misleidend vir mense wat nie die area ken nie! Ek het in Glencoe skool gegaan – my ouers bly in Dundee! Dit klink amper soos "groot gedeelte van die Pretoria gevangenis in Johannesburg"?????????
Praat sommer van dit as n tronk en bandiete, soos dit bekend was.
Peet: Die omstandighede waarin hierdie mense aangehou word is haaglik!!
Nicolene: 'n mens kan sien jy het in Glencoe skool gegaan en duidelik nie Aardrykskunde gehad nie. Glencoe en Dundee is 8km uit mekaar en Pta en Jhb 56km, dalk moet jy jou skoolgeld terug vra
@jd "haaglike omstandighede" watter onmenslike dade het hulle nie gepleeg nie? Mynskagte as huisvesting klink vir my goed